ສະຫະລັດ ແລະ ຈີນ ປາກົດວ່າ ຈະຮັກສາການຫຼີກລ່ຽງຕໍ່ການດຶງດູດຄວາມສົນໃຈທີ່ຜິດ ປົກກະຕິ ໃນຂະນະທີ່ພວກເຂົາເຈົ້າກຳລັງຜັກດັນໃຫ້ມີການເຈລະຈາ ແລະ ການຮ່ວມມືເພີ້ມຕື່ມ ກ່ຽວກັບ ການສຳຫຼວດອາວະກາດ.
ກະຊວງການຕ່າງປະເທດໄດ້ຈັດການເຈລະຈາຮ່ວມມືດ້ານອາວະກາດຮອບໃໝ່ໃນນະ ຄອນຫຼວງ ວໍຊິງຕັນ ໃນສັບປະດາທີ່ຜ່ານມາ ພ້ອມກັບບັນດາຄະນະຜູ້ແທນ ນຳພາໂດຍອົງ ການຄຸ້ມຄອງອາວະກາດແຫ່ງຊາດຂອງ ຈີນ ຫຼື CNSA, ແຕ່ບັນດາເຈົ້າໜ້າທີ່ ສະຫະລັດ ບໍ່ໄດ້ປະກາດຢ່າງເປີດເຜີຍ ກ່ຽວກັບ ກອງປະຊຸມຈົນຮອດວັນຈັນທີ່ຜ່ານມານີ້, ຜ່ານການ ອອກຖະແຫຼງຂ່າວທີ່ມີຄຳເວົ້າຢ່າງກະທັດຮັດ ທີ່ໄດ້ກ່າວວ່າ ຮອບທີສາມຂອງການເຈລະ ຈາກ່ຽວກັບ ການຄົ້ນຄວ້າອາວະກາດ ຈະຖືກຈັດຂຶ້ນໃນປີໜ້າ ທີ່ປະເທດ ຈີນ.
ອົງການ CNSA ຍັງບໍ່ໄດ້ເປີດເຜີຍ ກ່ຽວກັບ ການເຈລະຈາດັ່ງກ່າວ, ເຊິ່ງລວມມີບັນດາ ເຈົ້າໜ້າທີ່ຈາກທຳນຽບຫ້າແຈ ແລະ ບັນດາຕົວແທນຂອງອົງການອາວະກາດສະຫະລັດຫຼື NASA, ອົງການການບິນລັດຖະບານກາງ, ອົງການຄຸ້ມຄອງມະຫາສະໝຸດ ແລະ ບັນຍາ ກາດແຫ່ງຊາດ ແລະ ອົງການສຳຫຼວດທໍລະນີສາດ ສະຫະລັດ.
ໃນ ສະຫະລັດ, ການຮ່ວມມືກັບອົງການອາວະກາດຂອງ ຈີນ ແມ່ນຫົວຂໍ້ທີ່ມີຄວາມລະ ອຽດອ່ອນ. ກົດໝາຍ ສະຫະລັດ ຫ້າມອົງການ NASA ຈາກການເຮັດວຽກຮ່ວມກັບອົງ ການ CNSA ກ່ຽວກັບ ໂຄງ ການສົ່ງມະນຸດຂຶ້ນອາວະກາດ, ແລະ ກອງທັບ ສະຫະລັດ ໄດ້ເປັນຫ່ວງວ່າ ການຮ່ວມມືກັບພາກສ່ວນອາວະການຂອງ ຈີນ ຈະຊ່ວຍເຫຼືອ ຈີນ ພັດທະ ນາຄວາມສາມາດຂອງພວກເຂົາເຈົ້າ ເພື່ອຂົ່ມຂູ່ລະບົບອາວະກາດຂອງ ສະຫະລັດ.
ບັນດາເຈົ້າໜ້າທີ່ອົງການ NASA, ແນວໃດກໍຕາມ, ໄດ້ຮຽກຮ້ອງໃຫ້ລັດຖະສະພາຍົກເລີກ ການຫ້າມດັ່ງກ່າວ, ໂດຍເອີ້ນການຮ່ວມມືດ້ານອາວະກາດຂອງ ສະຫະລັດ ແລະ ຈີນ ວ່າ ເປັນເຫດຜົນທີ່ມີຄວາມຈຳເປັນ.